นายกฯ ลั่น ไม่ว่าใครในไทยต้องเคารพกฎหมาย รอผลสอบคดีบอส รับ ห่วงชุมนุม
นายกฯ ลั่น ไม่ว่าใครในไทยต้องเคารพกฎหมาย ขอใจเย็น รอผล 3 คกก.สอบคดีบอส ย้ำ ตร.ทำคดีรอบคอบ เพื่อไม่ให้ใครได้รับการละเว้น ห่วง ชุมนุม ย้ำ ตร.ใช้กฎหมายให้เหมาะสมวันที่ 30 ก.ค. ที่สำนักงานตำรวจแห่งชาติ (สตช.) พล.อ.ประยุทธ์ จันทร์โอชา นายกรัฐมนตรีและรมว.กลาโหม แถลงภายหลังเป็นประธานการประชุมคณะกรรมการข้าราชการตำรวจ (ก.ตร.) และการประชุมคณะกรรมการนโยบายตำรวจแห่งชาติ (ก.ต.ช.)ว่า วันนี้หลายเรื่องทุกคนทราบดีมีปัญหา ตนในฐานะกำกับดูแล สตช. ได้เน้นย้ำเจ้าหน้าที่ตำรวจทำหน้าที่ให้โปร่งใส มีประสิทธิภาพ ตรวจสอบได้ ให้ความเป็นธรรม ไม่ว่าจะคนใดก็ตามที่เป็นคนไทยอยู่ในประเทศไทยต้องเคารพกฎหมายทุกฉบับที่มีอยู่ในปัจจุบัน ต้องปฏิบัติงานด้วยความระมัดระวัง ถูกต้องชอบธรรม ฉะนั้นหลายคนทราบดีว่า กฎหมายมี แต่ยังฝ่าฝืนกันอยู่ จำเป็นต้องมีการดำเนินการในหลายกรณีที่เกิดขึ้น เพราะกฎหมายจะเป็นกลไกสำคัญที่จะทำให้ทุกอย่างสงบเรียบร้อย เพื่อคนในชาติของเรากว่า60 ล้านคน หากบ้านเมืองไม่มีเสถียรภาพ มีปัญหามาก สิ่งต่างๆ ที่จะพัฒนาทำเพื่ออนาคต ในวันข้างก็ทำไม่ได้ ปัญหาเดิมๆ ก็ต้องพยายามแก้ไขให้ได้ ปัญหาใหม่ก็ต้องลดให้น้อยที่สุด ฝากขอความร่วมมือสื่อมวลชนด้วย สุดแล้วแต่ท่านนายกฯ กล่าวว่า ในเรื่องคดีที่มีปัญหาเกิดขึ้นกรณีพนักงานอัยการไม่สั่งฟ้องนายวรยุทธ อยู่วิทยา หรือบอส ทายาทผู้ก่อตั้งเครื่องชูกำลังยี่ห้อดังในคดีขับรถชนเจ้าหน้าที่ตำรวจเมื่อปี 2555ขอให้ใจเย็นๆ นิดนึง รอผลการตรวจสอบของคณะกรรมการทั้ง 3 คณะ คือคณะกรรมการตรวจสอบข้อเท็จจริงและข้อกฎหมาย กรณีคำสั่งไม่ฟ้องคดีอาญาที่อยู่ในความสนใจของประชาชน ที่ตนตั้งขึ้นมีนายวิชา มหาคุณ เป็นประธาน คณะทำงานตรวจสอบการของอัยการหรือศาลและคณะกรรมการตรวจสอบข้อเท็จจริง ชุดที่ ผบ.ตร.แต่งตั้งโดยต้องดูความเป็นมาขั้นตอนต่างๆข้อกฎหมายหลายตัวรวมถึงย้อนกลับไปดูต้นทางมีปัญหาตรงไหนเพราะต้องแก้ทั้งระบบด้วยเพื่อให้เกิดความชอบธรรมให้มากที่สุด ได้รับการยอมรับเชื่อมั่นตนได้ย้ำตำรวจเป็นต้นทางของกระบวนการยุติธรรม ฉะนั้นการทำคดี จัดทำสำนวนต่างๆ ต้องรอบคอบ ระมัดระวัง เพื่อไม่ให้การกระทำความผิดต่างๆ ได้รับการละเว้นพล.อ.ประยุทธ์ กล่าวภายหลังเป็น ประธานการประชุมคณะกรรมการข้าราชการตำรวจ (ก.ตร.) และเป็นประธานประชุมคณะกรรมนโยบายตำรวจแห่งชาติ (ก.ต.ช.) ถึงการชุมนุมต่างๆ เวลานี้ว่าวันนี้ตนมีความเป็นห่วงและกังวลการชุมนุมต่างๆ ได้มอบหมายให้ฝ่ายเจ้าหน้าที่ตำรวจไปพิจารณาดูในการใช้กฎหมายให้เหมาะสม แต่คงไม่ต้องสั่งอะไรมากในเรื่องดังกล่าว
นายกฯ ลั่น ไม่ว่าใครในไทยต้องเคารพกฎหมาย ขอใจเย็น รอผล 3 คกก.สอบคดี บอส ย้ำ ตร.ทำคดีรอบคอบ เพื่อไม่ให้ใครได้รับการละเว้น ห่วง ชุมนุม ย้ำ ตร.ใช้กฎหมายให้เหมาะสม
บอส อยู่วิทยา,ประยุทธ์ จันทร์โอชา,ห่วงชุมนุม,เคารพกฎหมาย,ข่าวทั่วไป